 Előterjesztés Zalakaros Város Önkormányzat Képviselőtestületének 2021. november 25-én tartandó ülésére

Tárgy: Háziorvosi feladat-ellátási szerződés módosítása
Előterjesztést készítette: Torma László aljegyző
Tisztelt Képviselőtestület!

Zalakaros Város Önkormányzata és a RuVör-Trend Medical Kft. 2020. szeptember 16-án feladat-ellátási szerződést kötött háziorvosi feladatok ellátására.

A RuVör-Trend Medical Kft. kezdeményezte a szerződés módosítását arra tekintettel, hogy a RuVör-Trend Medical Kft. által működtetett zalakarosi háziorvosi praxis a kollegiális praxisközösségbe felvételt nyert, törvényi kötelezettségük, hogy a rendelési idő minimum 20 óra legyen, benne 4 óra prevenciós rendelési idővel. Ennek megfelelően szeretnék a rendelési időt növelni az alábbi módon:

Hétfő: 

09.00-13.00
tanácsadás: 13.00-13.30
prevenció: 13:30-14:30

Kedd:

13.00-15.00




prevenció: 11:00-13:00

Szerda: 
09.00-13.00
iskola eü. ellátás:13.00-13.30
 prevenció: 13:30-14:30

Csütörtök: 
09.00-12.00

Péntek:
09.00-12.00
Határozati javaslat
1./ Zalakaros Város Önkormányzat Képviselőtestülete a Zalakaros Város Önkormányzata és a RuVör-Trend Medical Kft. (adószám: 25192557-1-14, Cg.: 14-09-314678; székhelye: 7400 Kaposvár, Szántó u. 5., képviselője: Vörhendi Péter) között a háziorvosi feladatok ellátására kötött feladat-ellátási szerződés módosítását az előterjesztés melléklete szerinti tartalommal jóváhagyja.
2./ Zalakaros Város Önkormányzat Képviselőtestülete felhatalmazza a polgármestert a feladat-ellátási szerződés módosításának aláírására.

Határidő:             2021. november 30.
Felelős:               Novák Ferenc polgármester
Operatív felelős: Torma László aljegyző
Zalakaros, 2021. november 16.
  Novák Ferenc









   polgármester
Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti határozati javaslat elfogadását.

